Suchinthana/ta-wikipedia huggingface dataset:
பீடோங் தீவு

பீடோங் தீவு (மலாய்: Pulau Bidong அல்லது Pula Bidong; ஆங்கிலம்: Bidong Island; ஜாவி: ڤولاو بيدوڠ ) என்பது மலேசியா, திராங்கானு மாநிலத்தின், மாராங் மாவட்டத்தில், தென்சீனக் கடலில் அமைந்து உள்ள ஒரு தீவு. ஒரு சதுர கி.மீ. பரப்பளவு கொண்டது.

மாராங் (Marang) கடற்கரை கிராமத்தில் இருந்து இந்தத் தீவிற்குச் செல்ல படகு வசதிகள் உள்ளன. மாராங் கடற்கரையில் இருந்து 45 கி.மீ. தொலைவில் அமைந்துள்ளது.

பொது
1978-ஆம் ஆண்டு தொடங்கி 2005-ஆம் ஆண்டு வரையில், பீடோங் தீவு ஓர் அகதிகள் முகாமாக இருந்தது. ஒரு கட்டத்தில் 40,000 வியட்நாமிய அகதிகள் இந்தத் தீவின் முகாம்களில் தங்கி இருந்தனர். மொத்தம் சுமார் 250,000 அகதிகள் தங்கிச் சென்று உள்ளனர்.

பெரும்பாலான அகதிகள் பீடோங் தீவில் சில மாதங்கள் தங்கி, பின்னர்  வெளிநாடுகளில் குடியமர்த்தப் பட்டனர்.

ஏப்ரல் 30, 1975-இல், வியட்நாம் போர் ஒரு முடிவுக்கு வந்தது. அமெரிக்கா தென் வியட்நாமில் இருந்து வெளியேறியது. புதிய கம்யூனிஸ்டு ஆட்சி. மில்லியன் கணக்கான மக்கள் தென் வியட்நாமில் வெளியேற முயன்றனர்.

படகு மக்கள்

மே 1975-இல், 47 அகதிகளுடன் முதல் படகு வியட்நாமில் இருந்து மலேசியாவுக்கு வந்தது. அவர்கள் "படகு மக்கள்" என்று அழைக்கப்பட்டனர். வியட்நாமில் இருந்து வெளியேறிய படகு மக்களின் எண்ணிக்கை 1978-ஆம் ஆண்டு வரை குறைவாகவே இருந்தது.

1978 ஆகஸ்டு 8-ஆம் தேதி 121 வியட்நாமிய அகதிகளுடன் பீடோங் தீவு  அதிகாரப் பூர்வமாக ஓர் அகதிகள் முகாமாக திறக்கப்பட்டது. முகாமின் கொள்ளளவு 4,500 என கூறப்பட்டது. ஆனால் சில சமயங்களில் 20 ஆயிரம் அகதிகள் வரை தங்கி இருக்கின்றனர்.

40,000 வியட்நாமிய அகதிகள்

1978-ஆண்டு பிற்பகுதியில், வியட்நாமில் இருந்து அகதிகள் படகுகள் வருவது கிட்டத்தட்ட தினசரி நிகழ்வாக இருந்தது. ஜனவரி 1979-இல், பீடோங் தீவில் 40,000 வியட்நாமிய அகதிகள் இருந்தனர்.

வியட்நாமில் இருந்து தென்சீனக் கடல் வழிப்பாதை மிக மிக ஆபத்தானது. அகதிகளின் படகுகள் சிறியதாக இருந்தன. அதிக சுமை ஏற்றப் பட்டதாகவும் இருந்தன. பெரும்பாலும் கடற் கொள்ளையர்களால் தாக்கப்பட்டன.

கம்போடிய அகதிகள்

தென் வியட்நாமில் இருந்து தப்பி வந்த ஆயிரக்கணக்கான அகதிகள் கடலில் மூழ்கி இறந்தனர். அகதிகளாக வந்த பெண்களைப் பாலியல் வன்முறை செய்வதும்; கடத்திச் செல்வதும் வழக்கமாக இருந்தது. மலேசியாவும் மற்றும் பிற தென்கிழக்கு ஆசிய நாடுகளும் வியட்நாமிய அகதிகள் தங்கள் கரைகளில் இறங்குவதைத் தவிர்க்க பற்பல முயற்சிகள் செய்தன.

வியட்நாமிய அகதிகளைத் தவிர, 1970-ஆம் ஆண்டுகளின் பிற்பகுதியில் கெமர் ரூச்  ஆட்சியில் இருந்து தப்பித்து வெளியேறிய கம்போடிய அகதிகளுக்கும் இந்தத் தீவு அடைக்கலம் வழங்கியது.

1991-இல் பீடோங் தீவு அகதிகள் முகாம் மூடப்பட்டபோது, ​​சுமார் 250,000 அகதிகளை அமெரிக்கா, கனடா, ஆஸ்திரேலியா மற்றும் பிரான்சு நாடுகள் ஏற்றுக் கொண்டன. மேலும் பலரை எந்த நாடும் ஏற்றுக் கொள்ளவில்லை. அவர்கள் வலுக்கட்டாயமாக வியட்நாமுக்கு நாடு கடத்தப் பட்டனர்.

பீடோங் தீவு காட்சியகம்

மேற்கோள்கள்

வெளி இணைப்புகள்
 பீடோங் தீவு 
 Guide to the Binh Danh photographs from the Pulau Bidong Series. Special Collections and Archives, The UC Irvine Libraries, Irvine, California.

மலேசியாவின் தீவுகள்‎
திராங்கானு
லாங் தெங்கா தீவு

லாங் தெங்கா தீவு (மலாய்: Pulau Lang Tengah; ஆங்கிலம்: Lang Tengah Island) என்பது மலேசியா, திராங்கானு மாநிலத்தின், கோலா நெருஸ் மாவட்டத்தில், தென்சீனக் கடலில் அமைந்து உள்ள ஒரு தீவு.

இந்தத் தீவிற்கு கடற்கரை நகரமான மெராங் நகரத்தில் இருந்து படகுகள் மூலமாகச் செல்லலாம். தீபகற்ப மலேசியாவின் கிழக்குக் கடற்கரையில் உள்ள மாநகர் கோலா திராங்கானுவில் இருந்து வடகிழக்கே சுமார் 40 கி.மீ. தொலைவில் தென்சீனக் கடலில் அமைந்துள்ளது.

பொது
இந்தத் தீவைச் சுற்றிலும் கடல் நீர் எப்போதும் மிகத் தெளிவாக இருக்கும். கடற்கரைகள் வெண்மையாகவும் சுத்தமாகவும் உள்ளன. இதன் வெப்பமண்டல காடுகள் இன்றும் தீண்டப் படாமல் பாதுகாக்கப் படுகின்றன.

இந்தத் தீவு ரெடாங் தீவுக்கும் பெர்கெர்ந்தியான் தீவுக்கும் இடையில் அமைந்துள்ளது. இந்தத் தீவு அடர்ந்த காடுகளால் சூழப்பட்டு உள்ளது. இந்தத் தீவில் சாலைகள் எதுவும் இல்லை. பெரும்பாலும் ஒற்றையடிப் பாதைகள் மட்டுமே உள்ளன.

பச்சை ஆமைகள்

இந்தத் தீவில் பவளப்பாறைகள் நிறைந்து உள்ளன. அவ்வப்போது சுறா மீன்களும் திருக்கை மீன்களும் காணப்படுகின்றன. ஏப்ரல் முதல் அக்டோபர் வரை பச்சை ஆமைகள் (Green Turtles) கரைக்கு வந்து முட்டையிடுவது வழக்கம்.

எப்போதாவது அழுங்காமை (ஆக்சுபில்) ஆமைகளும் (Hawksbill Turtles) காணப் படுகின்றன. காட்டு உடும்புகளும் உள்ளன. ஆனாலும் கடற்கரைகளுக்கு அருகில் அரிதாகவே காணப் படுகின்றன. மற்றும் பல்வேறு வகையான பறவைகள், தவளைகள், பல்லிகள் மற்றும் பூச்சிகள் இந்தத் தீவில் உள்ளன.

லாங் தெங்கா தீவு காட்சியகம்

மேற்கோள்கள்

வெளி இணைப்புகள்

Lang Tengah Island Conservation Information
Tourism Malaysia - Lang Tengah Island

மலேசியாவின் தீவுகள்‎
திராங்கானு
தெங்கோல் தீவு

தெங்கோல் தீவு (மலாய்: Pulau Tenggol; திராங்கானு மலாய்: Pula Tenggo; ஆங்கிலம்: Tenggol Island) என்பது மலேசியா, திராங்கானு மாநிலத்தின், தென்சீனக் கடல் கடல்பகுதியில் அமைந்து உள்ள ஒரு தீவு.

இந்தத் தீவிற்கு கடற்கரை நகரமான கோலா டுங்குன் (Kuala Dungun) நகரத்தில் இருந்து படகுகள் மூலமாகச் செல்லலாம். பெர்கெந்தியான் தீவு, ரெடாங் தீவு தீவுகளின் அமைவிடத்தில் இது கடைசித் தீவு ஆகும்.

பொது
இந்தத் தீவில் வழக்கமாக மக்கள் வசிப்பது இல்லை. ஆனால் இப்போது தங்கும் விடுதிகள் கட்டப்பட்டு உள்ளன. வியட்நாம் போருக்குப் பிறகு வியட்நாம் படகு மக்கள் இந்தத் தீவில் சிக்கிக் கொண்டனர்.

தெங்கோல் தீவு, ஒரு கடல் சரணாலயமாக, மலேசியக் கடல் பூங்காக்கள் அரசிதழில் வெளியிடப்பட்டு பாதுகாக்கப் படுகிறது (Gazetted and Protected as Marine Parks of Malaysia).

மேற்கோள்கள்

வெளி இணைப்புகள்
 Ping Anchorage : Tenggol Island
 Pulau Tenggol Website 

மலேசியாவின் தீவுகள்‎
திராங்கானு
இராஜ்குமாரி இரத்னாவதி பெண்கள் பள்ளி

இராஜ்குமாரி இரத்னாவதி பெண்கள் பள்ளி (Rajkumari Ratnavati Girl's School) என்பது வட இந்தியாவில் உள்ள ஜெய்சால்மரின் கிராமப்புற தார் பாலைவனத்தில் உள்ள ஒரு பெண்கள் பள்ளி ஆகும். இந்தப் பள்ளியானது 50 செண்டிகிரேடு செல்சியசு வெப்பநிலையைத் தாங்கும் வகையில் முட்டை வடிவில் கட்டிடக் கலைஞர்கள் வடிவமைத்திருப்பது இப்பள்ளியின் தனிச்சிறப்பு. இப்பள்ளியில் மழலையர் பள்ளி முதல் பத்தாம் வகுப்பு வரை சுமார் 400 பெண்கள் படிக்கின்றார். பெண்களுக்கான கலைத்திறன், நெசவு, பூத்தையல் போன்ற பாரம்பரிய திறன் தொகுப்புகளில் கல்வி மற்றும் பயிற்சி அளிப்பதை நோக்கமாகக் கொண்டுள்ளது. உள்ளூர் கட்டிடக் கலைஞர்களால் மணற்கற்ளைக் கொண்டு இப்பள்ளி கட்டப்பட்டுள்ளது. இராஜ்குமாரி இரத்னாவதி பெண்கள் பள்ளி நியூயார்க்கை தளமாகக் கொண்ட டயானா கெல்லாக் கட்டிடக் கலை நிறுவனத்தினால் வடிவமைக்கப்பட்டுள்ளது.

வரலாறு 
ஜெய்சால்மர் இளவரசி "இரத்னாவதி" நினைவாக இந்தப் பள்ளிக்குப் பெயரிடப்பட்டது. இவர் மகாராவல் ரத்தன் சிங்கின் மகள் ஆவார்.

பள்ளிச் சீருடை 
சப்யசாச்சி முகர்ஜி பள்ளிச் சீருடையை அஜ்ரக் எனப்படும் உள்ளூர் அச்சித் தொழில்நுட்பத்தினைப் பயன்படுத்தி வடிவமைத்துள்ளார்.

கட்டிடக்கலை 
இந்த பள்ளி ஜெய்சால்மரின் கிராமப்புற பகுதியில், கானோய் கிராமத்திற்கு அருகில் அமைந்துள்ளது. இது ஒரு சிறப்பான கட்டிடக்கலையின் மூலம் வடிவமைக்கப்பட்டுள்ளது. பாலைவனத்தின் நடுவில் அமர்ந்திருக்கும் முட்டை வடிவ அமைப்பு இதுவாகும். பள்ளியின் முட்டை வடிவம் பெண்களின் வலிமையைக் குறிப்பதாக உள்ளது.

கட்டிட பொருள் 
உள்ளூர் கட்டிடக்கலைஞர்களால் மஞ்சள் மணற்கற்களால் இந்தப் பள்ளி கட்டப்பட்டுள்ளது. கடும் வெப்பம் நிலவும் இப்பகுதியில் குளூட்ட வசதி தேவையில்லாத வகையில் கட்டிடம் வடிவமைக்கப்பட்டுள்ளது.

கட்டிடம் 
"கியான் மையம்" என்று அழைக்கப்படும் வளாகத்தில் உள்ள மூன்று கட்டிடங்களில் பள்ளியும் ஒன்றாகும்.

 மேதா மண்டபம்-மேதா மண்டபம் என்பது நூலகம் மற்றும் அருங்காட்சியகத்திற்காக நியமிக்கப்பட்ட பகுதி. இங்குத் துணி போன்ற உள்ளூர் கைவினைப்பொருள் கண்காட்சிகளுக்கான இடமாகும். பெண்கள் உள்ளூர் நெசவு மற்றும் பூத்தையல் நுட்பங்களை இங்குக் கற்றுக்கொள்ளலாம்.
 இந்த வளாகத்தின் முற்றத்தில் மழைநீர் சேகரிப்பு வசதி உள்ளது.

விருதுகள் 
 இந்தப் பள்ளிக்கு கி.பி.100 விருது வழங்கப்பட்டது - கட்டிடக்கலை டைஜஸ்ட் மூலம் சிறந்த வடிவமைப்பிற்கு வழங்கப்படும் வருடாந்திர விருது.

சிட்டா 
ஜெய்சல்மேர் மற்றும் மன்வேந்திர சிங் செகாவத்தின் அரச குடும்பத்தினர் பள்ளிக்குத் தேவையான நிலத்தை நன்கொடையாக வழங்கினர். டயானா கெல்லாக் கட்டிடக் கலை நிறுவனம், நியூயார்க்கில் பதிவுசெய்யப்பட்ட இலாப நோக்கற்ற அமைப்பான சிட்டாவுடன் இணைந்து, பள்ளியைக் கட்டுவதில் குறிப்பிடத்தக்கப் பங்களிப்பைச் செய்துள்ளனர்.

மேற்கோள்கள்

வெளி இணைப்புகள் 

 அடித்தளம்

இராசத்தானில் கல்வி
பெர்கெந்தியான் தீவு

பெர்கெந்தியான் தீவு (மலாய்: Pulau Perhentian; ஆங்கிலம்: Perhentian Islands) என்பது மலேசியா, திராங்கானு மாநிலத்தின், பெசுட் மாவட்டத்தில், தென்சீனக் கடல் கடல்பகுதியில் அமைந்து உள்ள ஒரு தீவு.

இந்தத் தீவைச் சுற்றிலும் சில தீவுகள் இருப்பதால் பெர்கெந்தியான் தீவுகள் அல்லது பெர்கெந்தியான் தீவுக்கூட்டம் என்று அழைப்பதும் உண்டு. அவற்றுள் இரண்டு முக்கிய தீவுகள் உள்ளன.

 முதலாவது பெர்கெந்தியான் பெசார் தீவு (ஆங்கிலம்: Greater Perhentian; மலாய்: (Perhentian Besar). 
 இரண்டாவது பெர்கெந்தியான் கெச்சில் தீவு (ஆங்கிலம்: Lesser Perhentian; மலாய்: (Perhentian Kecil).

பொது

பெர்கெந்தியான் கெச்சில் தீவுக்கு அப்பால் சுசு டாரா (Virgin Milk), செரெங்கே (Serengeh) மற்றும் ராவா (Rawa) ஆகிய சிறிய தீவுகள் உள்ளன. இந்தத் தீவுகளில் மக்கள் வசிக்கவில்லை.

பெர்கெந்தியான் தீவுகள் திராங்கானு மாநிலத்தில் இருந்தாலும், இந்தத் தீவுகளில் வாழும் மக்கள் கிளாந்தான்-பட்டாணி மலாய் மொழியைப் பேசுகிறார்கள். இருப்பினும் ஆங்கில மொழியும் பரவலாக பேசப் படுகிறது.

வரலாறு

மலாய் மொழியில் "பெர்கெந்தியான்" என்றால் "நிறுத்தும் இடம்" என்று பொருள். முன்பு காலத்தில் பாங்காக் மற்றும் மலேசியா இடையே வணிகர்களுக்கான வழிப் புள்ளியாக இந்தத் தீவுகள் விளங்கி உள்ளன.

பல நூற்றாண்டுகளாக மீனவர்கள் இந்தத் தீவுகளில் வசித்து வருகின்றனர்.  இருப்பினும் இப்போது சுற்றுலாத் துறைதான் முக்கியப் பொருளாதார நடவடிக்கையாக விளங்குகின்றது.

ஐந்து தீவுகள்

பெர்கெந்தியான் தீவுக் கூட்டத்தில், பெர்கெந்தியான் பெசார் மற்றும் பெர்கெந்தியான் கெச்சில் ஆகிய இரண்டு முக்கிய தீவுகளைத் தவிர, மேலும் ஐந்து தீவுகள் உள்ளன. அந்த ஐந்து தீவுகளிலும் மக்கள் வசிக்கவில்லை.

1970-களில் வியட்நாமிய அகதிகள் எனும் படகு மக்கள் வந்து இறங்கிய தீவுகளில் பெர்கெந்தியான் தீவுக் கூட்டமும் ஒன்றாகும்.

பொருளாதாரம்

இயற்கைசார் சுற்றுலா, இந்தத் தீவுகளுக்கு பொருளாதார வளத்தை வழங்குகிறது. இரண்டு தீவுகளிலும் வெள்ளை பவள மணல் கடற்கரைகள் மற்றும் தெளிவான கடல்நீர்ப் பகுதிகள் உள்ளன.

பிரபலமான நீரடி நீந்தல் (Scuba Diving; Snorkelling) போன்ற கேளிக்கை நடவடிக்கைகளுக்கு சிறந்த இடமாக உள்ளது. தீவைச் சுற்றி சுற்றுலாப் பயணிகளுக்காக பல ஓய்வு விடுதிகள் உள்ளன.

இயற்கை

பெரும்பாலான கடற்கரைப் பகுதிகள் ஆழமற்றவை. அதனால் திருக்கை மீன்கள், கணவாய் மீன்கள் மற்றும் கிளிமூக்கு மீன்கள் (Parrot Fish) நீந்திச் செல்வதைத் தெளிவாகப் பார்க்கலாம்.

பெர்கெந்தியான் தீவுகள் பல்வேறு வகையான இராட்சச உடும்புகள், விச சிலந்திகள், மரப் பல்லிகளுக்கு தாயகமாக உள்ளன. பவளப்பாறை நீர்நிலைகளில் கடல் ஆமைகள், கோமாளி மீன்கள் (Clown Fish), கணவாய் மீன்கள், நீல புள்ளித் திருக்கைகள் (Blue Spotted Rays) மற்றும் கருப்பு முனைச் சுறாக்கள் (Black Tipped Sharks) போன்றவை மிகச் சுதந்திரமாக வாழ்கின்றன.

பெர்கெந்தியான் தீவுகள் காட்சியகம்

மேற்கோள்கள்

வெளி இணைப்புகள்

 
 Tourism Malaysia - Pulau Perhentian

மலேசியாவின் தீவுகள்‎
திராங்கானு
ரோபோபிலசு

ரோபோபிலசு (Rhopophilus) என்பது பரடாக்சோர்னிதிடேகுடும்பத்தில் உள்ள பாடும் பறவைகளின் ஒரு பேரினமாகும்.

இந்தப் பேரினம் இரண்டு இனங்களைக் கொண்டுள்ளது. அவை:

 பெய்ஜிங் சிலம்பன், ரோபோபிலசு பெகினென்சிசு
 தரிம் சிலம்பன் ரோபோபிலசு அல்போசூப்பர்சிலியேரிசு

மேற்கோள்கள் 

பறவைப் பேரினங்கள்
சிலம்பன்
இராமானுஜ கவிராயர்

இராமானுஜ கவிராயர் (ஆங்கிலம்: Ramanuja Kavirayar) (பிறப்பு: 1780, ராமநாதபுரம்; இறப்பு: 1853, சென்னை) ஒரு தமிழ் அறிஞரும் கவிஞரும் ஆவார். சென்னையில் வாழ்ந்து தமிழிலக்கிய உலகில் கோலோச்சிய இவர் பல சிறந்த தமிழ் அறிஞர்களை தனது மாணாக்கர்களாகக் கொண்டிருந்தார். தமிழறிஞர் ஜி.யு. போப்பை உருவாக்கிய ஆசிரியராக இவர் அறியப்படுகிறார்.

இராமானுஜ கவிராயர் தமிழ் செவ்வியல் நூல்களை முதன்முறையாக அச்சில் கொண்டு வரும் பணிக்கு முன்னோடியாக இருந்தது மட்டுமல்லாது அவற்றில் சிலவற்றிற்கு விளக்கவுரையும் எழுதினார். ஒரு சிறந்த கவிஞராக விளங்கினாலும், மீனாட்சிசுந்தரம் பிள்ளையைப் போலவே, இவரது தமிழாசிரியப் பணியே அவரது சிறந்த தமிழ்த் தொண்டாகக் கருதப்படுகிறது.  நன்னுாலுக்கு எழுதிய உரை, அபூர்வமான மேற்கோள்களுடன், பெரும் அறிஞர்களால், இன்று வரை பாராட்டப்படுகிறது. இவர் பல தமிழறிஞர்களை உருவாக்கிய பெருமைக்குரியவர். 1820-க்கும் 1853-க்கும் இடையிலான காலகட்டத்தில் மதராஸ் பட்டணத்தில் இருந்த பல ஐரோப்பிய தமிழ் அறிஞர்களுக்கு இவர் பயிற்சி அளிக்கும் குருவாக விளங்கினார். அந்நாளில் மொழி ஆசிரியர்களைக் குறிக்கும் சொல்லான "முன்ஷி" (அதாவது குரு) என்று அழைக்கப்படலானார்.

மேற்கோள்கள்

காமில் வி. ஸ்வலேபில், Companion Studies to the History of Tamil Literature, 1992, pp. 160–61

உரையாசிரியர்கள்
தமிழறிஞர்கள்
தமிழக எழுத்தாளர்கள்
தமிழ்ப் பதிப்பாளர்கள்
1853 இறப்புகள்
1780 பிறப்புகள்
தமிழ் நூற்பட்டியலாளர்கள்
இராமநாதபுரம் மாவட்ட நபர்கள்
தமிழ் சுவடி ஆய்வாளர்கள், சேகரிப்பாளர்கள், பதிப்பாளர்கள்
சோபிதா துலிபாலா

சோபிதா துலிபாலா (Sobhita Dhulipala; பிறப்பு 31 மே 1992) ஓர் இந்திய நடிகையும், வடிவழகியும் ஆவார். இவர் முதன்மையாக இந்தி, மலையாளம் மற்றும் தெலுங்குத் திரைப்படங்களில் பணியாற்றுகிறார். இவர் ஃபெமினா மிஸ் இந்தியா 2013 போட்டியில் "ஃபெமினா மிஸ் இந்தியா எர்த் 2013" பட்டத்தை வென்றார். மேலும், மிஸ் எர்த் 2013-இல் இந்தியாவைப் பிரதிநிதித்துவப்படுத்தினார்.

அனுராக் காஷ்யப்பின் ராமன் ராகவ் 2.0 (2016) என்ற அதிரடித் திரைப்படத்தில் துலிபாலா அறிமுகமானார். மேலும் இவர் தெலுங்கு உளவுத் திரைப்படமான குட்டாச்சாரி (2018) மற்றும் அமேசான் பிரைம் வீடியோவின் நாடகத் தொடரான மேட் இன் ஹெவன் (2019) ஆகியவற்றிலும் நடித்தார்.

ஆரம்ப வாழ்க்கையும் கல்வியும் 

சோபிதா துலிபாலா 31 மே 1992 அன்று ஆந்திரப் பிரதேசத்தின் தெனாலி நகரத்தில் ஒரு தெலுங்கு பிராமணக் குடும்பத்தில் பிறந்தார். பின்னர் விசாகப்பட்டினத்தில் வளர்ந்தார். இவர் திரைப்படத் தொழிலைத் தொடர மும்பைக்குச் சென்றார். மேலும் மும்பை பல்கலைக்கழகத்தில் உள்ள எச்.ஆர். வணிகம் மற்றும் பொருளாதாரக் கல்லூரியில் தனது படிப்பைத் தொடர்ந்தார். இவர் பரதநாட்டியம் மற்றும் குச்சிப்புடியில் பயிற்சி பெற்ற பாரம்பரிய நடனக் கலைஞரும் ஆவார்.

குறிப்புகள்

வெளி இணைப்புகள் 

 
 

1992 பிறப்புகள்
வாழும் நபர்கள்
தெலுங்கு நடிகைகள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
இந்தித் திரைப்பட நடிகைகள்
லொள்ளு சபா மாறன்

லொள்ளு சபா மாறன் (Lollu Sabha Maaran) சனவரி 3 1978 என்ற மேடைப் பெயரால் அறியப்படும் இளஞ்சேரன் இந்திய திரைப்பட நடிகரும் பாடலாசிரியரும் ஆவார். ஜெயா தொலைக்காட்சியில் ஒளிபரப்பான காமெடி பஜார் என்ற நிகழ்ச்சியில் நடிக்கத் தொடங்கியபோது பிரபலமானவர் என்பதால் காமெடி பஜார் மாறன் என்றும் அழைக்கப்படுவார்.

தொழில் 
முன்னதாக தொலைக்காட்சி நிகழ்ச்சிகளுக்கான கலை இயக்குநராக தனது வாழ்க்கையைத் தொடங்கினார். அதன் பிறகு, காமெடி பஜார் மற்றும் லொள்ளு சபா ஆகிய தொலைக்காட்சி நிகழ்ச்சிகளில் பணியாற்றும் வாய்ப்பும், ஸ்டுடென்ட் நம்பர் 1 திரைப்படத்தில் துணை வேடத்தில் நடிக்கும் வாய்ப்பும் கிடைத்தது.

சர்ச்சை 
மே 2021 இல், நடிகர் மணிமாறன் கொரோனா வைரசு தொற்று காரணமாக இறந்ததாக சில அச்சு மற்றும் ஊடகங்கள் இவரின் புகைப்படத்தை வெளியிட்டு செய்தி வெளியிட்டன. அப்போது மாறன், தான் நலமாக இருப்பதாகவும், கொரோனா வைரசு குறித்து அனைவரும் விழிப்புடன் இருக்க வேண்டும் என்றும் காணொளி மூலம் விளக்கினார்.

திரைப்படவியல்

நடிகராக

திரைப்படங்கள்

தொலைக்காட்சி நிகழ்ச்சிகள்

பாடலாசிரியராக

மேற்கோள்கள்

வெளி இணைப்புகள் 
 ஐ.எம்.டி.பி இணையத்தளத்தில் லொள்ளு சபா மாறன்
 கைனோரியம் இணையத்தளத்தில் லொள்ளு சபா மாறன்

வாழும் நபர்கள்
சென்னை நடிகர்கள்
தமிழ்த் திரைப்பட நகைச்சுவை நடிகர்கள்
ராசா

ராசா (ஆங்கிலம்: Rasah; மலாய் மொழி: Rasah) என்பது மலேசியா, நெகிரி செம்பிலான் மாநிலத்தின், சிரம்பான் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும். சிரம்பான் நகர மையத்தில் இருந்து 3 கி.மீ. தொலைவில் அமைந்துள்ளது.

கோலாலம்பூர் பெருநகரில் இருந்து தெற்கே 54 கி.மீ. தொலைவிலும்; மலாக்கா நகரில் இருந்து 86 கி.மீ. தொலைவிலும்; ஜொகூர் பாரு நகரில் இருந்து 270 கி.மீ. தொலைவிலும் உள்ளது.

சிரம்பான் மாவட்டத்தில் உள்ள முக்கிம்கள்
சிரம்பான் மாவட்டத்தில் மாவட்டத்தில் 8 முக்கிம்கள் உள்ளன. அவற்றுள் ராசாவும் ஒரு முக்கிம் ஆகும்.

 அம்பாங்கான் (Ampangan)
 லாபு (Labu)
 லெங்கெங் (Lenggeng)
 பந்தாய் (Pantai)
 ராசா (Rasah)
 ரந்தாவ் (Rantau)
 சிரம்பான் நகரம் (Seremban City)
 செத்துல் (Setul)

பொது

18-ஆம் நூற்றாண்டில் ராசா கிராமப்புறப் பகுதி, ஈயச் சுரங்கங்கள் நிறைந்த பகுதியாக இருந்தது. அதற்கு முன்னர், ஒரு பாரம்பரியக் கிராமமாகவும் இருந்தது. முன்பு காலத்தில் அங்கு ஒரு வர்த்தகப் பயணிகள் பாதையும் இருந்தது.

லிங்கி ஆறு வழியாக சுங்கை ஊஜோங் முக்கிம் பகுதியைக் கோலா லிங்கியுடன் இணைத்த அந்த ஈய வர்த்தகப் பாதைக்கு ராசா முக்கிம் ஒரு முக்கியமான நிறுத்தமாகவும் இருந்தது.

மக்கள் தொகை
ராசாவில் 44.5% சீனர்கள்; 29.4% மலாய்க்காரர்கள்; 21.4% இந்தியர்கள்; 0.4% மற்றவர்கள் உள்ளனர்.

மேற்கோள்

வெளி இணைப்புகள்

மலேசிய நகரங்கள்
நெகிரி செம்பிலான்
நெகிரி செம்பிலான் நகரங்கள்
மாமன்னன்

மாமன்னன் (Maamannan) என்பது மாரி செல்வராசின் எழுத்து, இயக்கத்தில், உதயநிதி ஸ்டாலின் தயாரிப்பில் வெளிவந்த இந்தியத் தமிழ் அரசியல் பரபரப்பூட்டும் திரைப்படம் ஆகும். இப்படத்தில் வடிவேலு, உதயநிதி ஸ்டாலின், பகத் பாசில் மற்றும் கீர்த்தி சுரேஷ் ஆகியோர் நடித்திருந்தனர். முதன்மை படப்பிடிப்பு 2022 மார்ச்சில் தொடங்கியது.

நடிகர்கள் 
 வடிவேலு
 உதயநிதி ஸ்டாலின்
 பகத் பாசில்
 கீர்த்தி சுரேஷ்

இசை 
ஏ. ஆர். ரகுமான் முதன்முதலில் மாரி செல்வராஜ் இயக்கும் இப்படத்துக்கு இசையமைத்துள்ளார்.

மேற்கோள்கள் 

2023 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஏ. ஆர். ரகுமான் இசையமைத்த திரைப்படங்கள்
வடிவேலு நடித்த திரைப்படங்கள்
கீர்த்தி சுரேஷ் நடித்த திரைப்படங்கள்
மாரி செல்வராஜ் இயக்கிய திரைப்படங்கள்
குன்னத்தூர் சட்டமன்றத் தொகுதி (தமிழ்நாடு)

குன்னத்தூர் சட்டமன்றத் தொகுதி (Kunnathur, Tamil Nadu Assembly constituency) என்பது, இந்தியா, தமிழ்நாடு, காஞ்சிபுரம் மாவட்டத்தில் செயல்பாட்டிலிருந்து நீக்கப்பட்ட சட்டமன்றத் தொகுதி ஆகும். இது 1962 முதல் 1971 வரை செயல்பாட்டிலிருந்தது.

சட்டமன்ற உறுப்பினர்கள்

தேர்தல் முடிவுகள்

மேற்கோள்கள் 

காஞ்சிபுரம் மாவட்ட நீக்கப்பட்ட சட்டமன்றத் தொகுதிகள்
ஜே பேபி

ஜே பேபி (J Baby ) என்பது சுரேஷ் மாரி இயக்கத்தில் 2024 இல் தமிழில் வெளிவந்த திரைப்படமாகும். இப்படத்தில் ஊர்வசி, அட்டகத்தி தினேஷ், லொள்ளு சபா மாறன் ஆகியோர் நடித்திருந்தனர்.

நடிகர்கள் 
 ஊர்வசி - ஜே பேபி
 அட்டகத்தி தினேஷ்
 லொள்ளு சபா மாறன்
 கவிதா பாரதி
 ஏழுமலை
 ஜெய மூர்த்தி
 சேகர் நாராயணன்
 இஸ்மத் பானு
 சபிதா ராய்
 மாயாஸ்ரி அருண்
 தக்சா

இசை 
படத்திற்கு டோனி பிரிட்டோ இசையமைத்துள்ளார்.

வரவேற்பு 
தி டைம்ஸ் ஆஃப் இந்தியா மிகவும் கலவையான விமர்சனங்களை அளித்து படத்திற்கு ஐந்து நட்சத்திரங்களில் இரண்டை வழங்கியது. சினிமா எக்ஸ்பிரஸின் மதிப்பீடு சற்று நேர்மறையாக இருந்தது. குறிப்பாக ஊர்வசியின் நடிப்பைப் பாராட்டின.  ஊர்வசி தாயாக நடித்திருந்த பிரியதர்ஷனின் 2023 ஆம் ஆண்டு வெளியான அப்பத்தா படத்துடன் ஒப்பிடுகையில் இந்த படம் தனித்து நிற்கிறது என்று ஓன்மனோரமாஎழுதியது.

மேற்கோள்கள்

வெளி இணைப்புகள் 

2024 தமிழ்த் திரைப்படங்கள்
இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
இரக்ததந்திகா

ரக்ததந்திகா என்பவர் துர்கா தேவியின் உக்கிரமான வடிவம் ஆவார். ரக்த-தந்திகா என்பதற்கு சிவப்பு பற்களை கொண்டவள் என்று பொருள்; வைப்ரச்சித்தன் என்ற அசுரனை அழிக்கவே இவள் அவதாரம் எடுத்தாள். தேவி மஹாத்மியத்தின் படி, தேவி ரக்ததந்திகாவும் நந்தாதேவி, ஷாகாம்பரி, பிரமாரி மற்றும் பீமாதேவியும் துர்கா தேவியின் அவதாரம் ஆவர்.

கதை 

முன்னொரு காலத்தில் வைபிரச்சித்தர்கள் என்ற அசுரர்கள் இருந்தனர். அவர்கள் வலிமைமிக்கவர்களாக இருந்ததோடு, மூவுலகத்தையும் ஆண்டனர்; பல கொடுமைகளை புரிந்தனர். இதனால் தேவர்கள் துர்கா தேவியிடம் சென்று அவரிடம் முறையிட, அவள் ரக்ததந்திகாவாக அவதாரம் செய்து அவர்களைக் கொன்றாள்.

மேற்கோள்கள்

இந்து பெண் தெய்வங்கள்
லெங்கெங்

லெங்கெங் (ஆங்கிலம்: Lenggeng; மலாய் மொழி: Lenggeng) என்பது மலேசியா, நெகிரி செம்பிலான் மாநிலத்தின், சிரம்பான் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும். சிரம்பான் நகர மையத்தில் இருந்து 3 கி.மீ. தொலைவில் அமைந்துள்ளது.

கோலாலம்பூர் பெருநகரில் இருந்து தெற்கே 67 கி.மீ. தொலைவிலும்; மலாக்கா நகரில் இருந்து 27 கி.மீ. தொலைவிலும்; ஜொகூர் பாரு நகரில் இருந்து 287 கி.மீ. தொலைவிலும் உள்ளது.

சிரம்பான் மாவட்டத்தில் உள்ள முக்கிம்கள்

சிரம்பான் மாவட்டத்தில் மாவட்டத்தில் 8 முக்கிம்கள் உள்ளன. அவற்றுள் ராசாவும் ஒரு முக்கிம் ஆகும்.

 அம்பாங்கான் (Ampangan)
 லாபு (Labu)
 லெங்கெங் (Lenggeng)
 பந்தாய் (Pantai)
 ராசா (Rasah)
 ரந்தாவ் (Rantau)
 சிரம்பான் நகரம் (Seremban City)
 செத்துல் (Setul)

மேற்கோள்

வெளி இணைப்புகள்

மலேசிய நகரங்கள்
நெகிரி செம்பிலான்
நெகிரி செம்பிலான் நகரங்கள்
லாபு

லாபு (ஆங்கிலம்: Labu; மலாய் மொழி: Labu) என்பது மலேசியா, நெகிரி செம்பிலான் மாநிலத்தின், சிரம்பான் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும். சிரம்பான் நகர மையத்தில் இருந்து 21 கி.மீ. தொலைவில் அமைந்துள்ளது.

லாபு என்பது பூசணி காயைக் குறிக்கும் ஒரு மலாய் சொல் ஆகும். இந்த நகரத்தை 'டத்தோ சியாபண்டார் சுங்கை உஜோங்கின் தாய்நாடு' (ஆங்கிலம்: Datuk Syahbandar Sungai Ujong Motherland; மலாய் மொழி: Telapak Datuk Syahbandar Sungai Ujong)  என்றும் அழைப்பதும் உண்டு.

இந்த நகரம் கோலாலம்பூர் மாநகரில் இருந்து தெற்கே 66 கி.மீ. தொலைவிலும்; மலாக்கா நகரில் இருந்து 102 கி.மீ. தொலைவிலும்; ஜொகூர் பாரு நகரில் இருந்து 280 கி.மீ. தொலைவிலும் உள்ளது.

வரலாறு
19-ஆம் நூற்றாண்டின் தொடக்கத்தில் லாபு முக்கிம் நிறுவப்பட்டது. சுங்கை ஊஜோங் (சிரம்பான்) (Datuk Undang of Sungai Ujong) ஆட்சியின் எட்டாவது டத்தோ உண்டாங் பதவி வகித்த, டத்தோ கெலானா பெட்ரா ஸ்ரீ ஜெயா (Dato' Kelana Petra Sri Jaya) என்பவரால் இந்த முக்கிம் உருவாக்கப்பட்டது.

இரண்டாம் உலகப் போரின் போது, ஜப்பானியர்கள் லாபு நகரத்தைத் தங்களின் தலைமையகங்களில் ஒன்றாகப் பயன்படுத்தினார்கள். நகரத்திற்கு அருகில் பல கோட்டைகளைக் கட்டினார்கள். அவை பெரும்பாலும் 1995-ஆம் ஆண்டில், இரட்டை இரயில்பாதை அமைக்கப் படுவதற்காக இடிக்கப்பட்டு விட்டன.

அமெரிக்க அதிபர் லின்டன் ஜான்சன்

மலாயா அவசர காலத்தின் போது உள்ளூர் சீனத் தொழிலாளர்களைத் தங்க வைப்பதற்காக லாபு நகரத்திற்கு அருகிலேயே புதிய கிராமங்கள் உருவாக்கப்பட்டன.

1966 அக்டோபர் 31-ஆம் தேதி, அமெரிக்க அதிபர் லின்டன் பி. ஜான்சன் இந்த நகருக்குப் பயணம் செய்தார். அவர் சென்ற இடமான லாபு ஜெயாவிற்கு பெல்டா ஜான்சன் (ஆங்கிலம்: FELDA LB Johnson; மலாய் மொழி: Kampung LB Johnson) என்று பெயரிடப்பட்டது.

சிரம்பான் மாவட்டத்தில் உள்ள முக்கிம்கள்

சிரம்பான் மாவட்டத்தில் மாவட்டத்தில் 8 முக்கிம்கள் உள்ளன. அவற்றுள் ராசாவும் ஒரு முக்கிம் ஆகும்.

 அம்பாங்கான் (Ampangan)
 லாபு (Labu)
 லெங்கெங் (Lenggeng)
 பந்தாய் (Pantai)
 ராசா (Rasah)
 ரந்தாவ் (Rantau)
 சிரம்பான் நகரம் (Seremban City)
 செத்துல் (Setul)

போக்குவரத்து

லாபு நகரில் உள்ள லாபு சாலை  என்பது லாபு நகருக்கும் திரோய் (Tiroi) நகருக்கும் முதுகெலும்பாக உள்ளது. நீலாய் மற்றும் சிரம்பான் நகரங்களுக்குச் செல்வதற்கு இந்தச் சாலை பயன்படுகிறது.

லாபு நகருக்கு சிரம்பான் தொடருந்து சேவை (KTM Komuter Seremban Line) உள்ளது. இருப்பினும் இந்தத் தொடருந்து நிலையத்திற்குச் செல்லும் சாலை கடந்த சில ஆண்டுகளாகப் பழுது பார்க்கப் படாமல் உள்ளது.

மேற்கோள்

வெளி இணைப்புகள்

மலேசிய நகரங்கள்
நெகிரி செம்பிலான்
திரோய்

திரோய் (ஆங்கிலம்: Tiroi; மலாய் மொழி: Tiroi) என்பது மலேசியா, நெகிரி செம்பிலான் மாநிலத்தின், சிரம்பான் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும். சிரம்பான் நகர மையத்தில் இருந்து 10 கி.மீ. தொலைவில் அமைந்துள்ளது.

திரோய் நகருக்கு சிரம்பான் தொடருந்து சேவை (KTM Komuter Seremban Line) உள்ளது. இங்கு ஒரு தொடருந்து சேவை நிலையம் உள்ளது. அதன் பெயர் திரோய் தொடருந்து பயணிகள் நிலையம் (Tiroi Commuter Station). இந்த நிலையத்திற்கு அருகில் சில கடைகளும்; திட்டமிடப்பட்ட குடியிருப்பு பகுதிகளும் உள்ளன.

திரோய் நகரம், கோலாலம்பூர் மாநகரில் இருந்து தெற்கே 60 கி.மீ. தொலைவிலும்; மலாக்கா நகரில் இருந்து 93 கி.மீ. தொலைவிலும்; ஜொகூர் பாரு நகரில் இருந்து 274 கி.மீ. தொலைவிலும் உள்ளது.

மேற்கோள்

வெளி இணைப்புகள்

மலேசிய நகரங்கள்
நெகிரி செம்பிலான்
நெகிரி செம்பிலான் நகரங்கள்
பெடாஸ்

பெடாஸ் (ஆங்கிலம்: Pedas; மலாய் மொழி: Pedas) என்பது மலேசியா, நெகிரி செம்பிலான் மாநிலத்தின், ரெம்பாவ் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும். சிரம்பான் நகர மையத்தில் இருந்து 17 கி.மீ. தொலைவில் அமைந்துள்ளது.

பெடாஸ் நகரம், கோலாலம்பூர் மாநகரில் இருந்து தெற்கே 71 கி.மீ. தொலைவிலும்; மலாக்கா நகரில் இருந்து 82 கி.மீ. தொலைவிலும்; ஜொகூர் பாரு நகரில் இருந்து 263 கி.மீ. தொலைவிலும் உள்ளது.

பெடாஸ் என்பது காரமான சுவையைக் குறிக்கும் ஒரு மலாய்ச் சொல்  (மலாய் மொழி: Cili Pedas) ஆகும். நெகிரி செம்பிலான் மாநிலத்தில் உள்ள பெரும்பாலான உணவுப் பொருட்கள் காரமானவை. அதனால் இந்த நகருக்கு இப்படியும் பெயர் வந்து இருக்கலாம் என்றும் சொல்லப் படுகிறது.

பொது

இந்தச் சிறுநகரத்திற்கு அருகில் ஆயர் பனாஸ் (Air Panas) எனும் ஒரு சிறிய கிராமம் இருக்கிறது. அந்தக் கிராமத்தில் ஒரு வெந்நீர் ஊற்று உள்ளது. அது இப்போது ஒரு நீர் பொழுதுபோக்கு பூங்காவாக (Pedas Hot Spring Water Park) மாற்றம் கண்டுள்ளது.

இந்த நீர் பொழுதுபோக்கு பூங்கா, 1998 டிசம்பர் மாதம் கட்டப்பட்டது. 1999-ஆண்டு முதல் பொதுமக்களுக்குத் திறக்கப்பட்டது.

இங்கு நிறைய எண்ணெய்ப் பனைத் தோட்டங்கள் உள்ளன. அந்தப் பகுதிகளை சிரம்பான் தொடருந்து சேவை (KTM Komuter Seremban Line) கடந்து செல்கிறது. 1920-களில் கட்டப்பட்ட ஒரு பழைய தொடருந்து பாலம், 100 ஆண்டுகளுக்குப் பின்னர், இன்றும் நல்ல நிலையில் உள்ளது.

அருகிலுள்ள நகரங்கள் 

 பத்து அம்பார்
 ரெம்பாவ்
 குண்டோர்
 சுங்கை காடுட்
 சிரம்பான்
 செனவாங்

மேற்கோள்

வெளி இணைப்புகள்

மலேசிய நகரங்கள்
நெகிரி செம்பிலான்
நெகிரி செம்பிலான் நகரங்கள்
சுங்கை காடுட்

சுங்கை காடுட் (ஆங்கிலம்: Sungai Gadut; மலாய் மொழி: Sungai Gadut) என்பது மலேசியா, நெகிரி செம்பிலான் மாநிலத்தின், சிரம்பான் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும். சிரம்பான் நகர மையத்தில் இருந்து 9 கி.மீ. தொலைவில் அமைந்துள்ளது.

சுங்கை காடுட் தொழிற்சாலைகள் நிறைந்த பகுதி. அனைத்துலக அளவில் சில நிறுவனங்கள் தொழிற்சாலைகளை நிறுவி உள்ளன. நெகிரி செம்பிலான் மாநிலத்தில் செனவாங் தொழிற்சாலைப் பகுதி, மாநிலத்தின் இரண்டாவது மிக முக்கியமான தொழில்துறைப் பகுதியாக விளங்குகிறது.

பொது

இந்த நகரப் பகுதி மலேசியாவின் வடக்கு-தெற்கு நெடுஞ்சாலை  (North–South Expressway Southern Route); செனவாங் சந்திப்பு (Senawang Junction); கூட்டரசு சாலை 1 (மலேசியா) ; மற்றும் சுங்கை காடுட் சாலை N5 வழியாக இணைக்கப்பட்டு உள்ளது.

அருகிலுள்ள நகரங்கள் 

 பத்து அம்பார்
 ரெம்பாவ்
 குண்டோர்
 சுங்கை காடுட்
 சிரம்பான்
 செனவாங்

அருகிலுள்ள வீடுமனை குடியிருப்புகள் 

 தாமான் துவாங்கு ஜபார் - Taman Tuanku Jaafar 
 பண்டார் சிரம்பான் செலாத்தான் - Bandar Seremban Selatan 
 தாமான் பெங்கீரான் செனவாங் - Taman Pinggiran Senawang 
 தாமான் செனவாங் பெர்டானா - Taman Senawang Perdana 
 லாடாங் சிரம்பான் - Ladang Seremban
 கம்போங் உலு ரந்தாவ் - Kg. Ulu Rantau 
 தாமான் ஸ்ரீ பெர்த்தாமா - Taman Sri Pertama

சிரம்பான் தோட்டத் தமிழ்ப்பள்ளி 
சுங்கை காடுட் பகுதியில் ஒரு தமிழ்ப்பள்ளி உள்ளது. 565 மாணவர்கள் பயில்கிறார்கள். 44 ஆசிரியர்கள் பணியாற்றுகிறார்கள்.

மேற்கோள்

வெளி இணைப்புகள்

மலேசிய நகரங்கள்
நெகிரி செம்பிலான்
நெகிரி செம்பிலான் நகரங்கள்
மகாகௌரி

மகாகௌரி என்பவள் துர்க்கையின் எட்டாவது அவதாரம் மற்றும் நவதுர்க்கைகளில் ஒருத்தியாவாள் . நவராத்திரியின் எட்டாவது நாளில் மகாகௌரி வழிபடப்படுகிறாள். இந்து மதத்தின் படி, மகாகௌரி தேவி தனது பக்தர்களின் அனைத்து விருப்பங்களையும் நிறைவேற்றும் சக்தி கொண்டவர்.   

இவள் நான்கு கரம் கொண்டவள். ஒரு கரம் சூலத்தையும், மறு கரம் மணியையும் தங்கி நிற்கும். மற்ற இரு கரங்கள் பக்தருக்கு அபயம் தரும் வகையில் உள்ளன. இவளின் வாகனம் வெண்மையான காளை ஆகும்.

சொற்பிறப்பியல் 
மகாகௌரி என்பதற்கு அதிக வெளிச்சம் கொண்டவர், நிலவினைப் போல் மின்னுபவர் எனப் பொருள். (மகா-பெரிய, கௌரி-வெளிச்சம், தூய்மை)

மேற்கோள்கள் 

சாக்தம்
இந்து பெண் தெய்வங்கள்
ஆயர் கூனிங்

ஆயர் கூனிங் (ஆங்கிலம்: Ayer Kuning; மலாய் மொழி: Ayer Kuning) என்பது மலேசியா, நெகிரி செம்பிலான் மாநிலத்தின், தம்பின் மாவட்டத்தில் அமைந்து உள்ள ஒரு நகரம்; ஒரு முக்கிம்.

ஆயர் கூனிங் நகரம், சிரம்பான் தலைநகரில் இருந்து 70 கி.மீ.; கோலாலம்பூர் மாநகரில் இருந்து தெற்கே 130 கி.மீ.; மலாக்கா நகரில் இருந்து 52 கி.மீ.; ஜொகூர் பாரு நகரில் இருந்து 215 கி.மீ. தொலைவில் உள்ளது.

மேற்கோள்

வெளி இணைப்புகள்
 KOD PENCAMAN LOT TANAH – Unique Parcel Identifier : UPI 

மலேசிய நகரங்கள்
நெகிரி செம்பிலான்
நெகிரி செம்பிலான் நகரங்கள்
ஆயர் கூனிங் செலாத்தான்

ஆயர் கூனிங் செலாத்தான் (ஆங்கிலம்: Air Kuning Selatan; மலாய் மொழி: Air Kuning Selatan) என்பது மலேசியா, நெகிரி செம்பிலான் மாநிலத்தின், தம்பின் மாவட்டத்தில் அமைந்து உள்ள ஒரு நகரம்; ஒரு முக்கிம். இந்த நகரம் கெமிஞ்சே மற்றும் கிம்மாஸ் நகரங்களுக்கு இடையே அமைந்துள்ளது.

ஆயர் கூனிங் செலாத்தான் நகரம், சிரம்பான் தலைநகரில் இருந்து 75 கி.மீ.; கோலாலம்பூர் மாநகரில் இருந்து தெற்கே 135 கி.மீ.; மலாக்கா நகரில் இருந்து 57 கி.மீ.; ஜொகூர் பாரு நகரில் இருந்து 220 கி.மீ. தொலைவில் உள்ளது.

மலாக்கா மாநிலத்தின் பத்தாங் மலாக்கா நகரம் இந்த நகரத்திற்கு மிக அருகாமையில் உள்ளது.

ரப்பர் தோட்டங்கள்

ஆயர் கூனிங் செலாத்தான் வட்டாரத்தில் முன்பு நிறைய ரப்பர் தோட்டங்கள் இருந்தன. நூற்றுக் கணக்கான தமிழர்கள் அந்தத் தோட்டங்களில் பணி புரிந்தார்கள். நில மேம்பாட்டுத் திட்டங்கள்; நகர விரிவாக்கங்கள் போன்றவற்றால் அந்தத் தோட்டங்கள் அழிக்கப்பட்டு விட்டன.

தற்சமயம் ஐந்து தோட்டங்கள் மட்டுமே உள்ளன. அவற்றில் இரண்டு தோட்டங்களில் மட்டுமே தமிழ்ப்பள்ளிகள் உள்ளன.

 நாம் பீ தோட்டம் - Nam Bee Estate
 புக்கிட் கிலேடேக் தோட்டம் - Bukit Keledek Estate
 ஆயர் தெக்கா தோட்டம் - Air Tekah Estate
 சிம்புல் தோட்டம் - Chimpul Estate
 புக்கிட் கட்டில் தோட்டம் - Bukit Katil Estate

தமிழ்ப்பள்ளிகள் 
ஆயர் கூனிங் செலாத்தான் வட்டாரத்தில் இரு தமிழ்ப்பள்ளிகள் உள்ளன. 46 மாணவர்கள் பயில்கிறார்கள். 19 ஆசிரியர்கள் பணியாற்றுகிறார்கள்.

மேற்கோள்

வெளி இணைப்புகள்
 KOD PENCAMAN LOT TANAH – Unique Parcel Identifier : UPI 

மலேசிய நகரங்கள்
நெகிரி செம்பிலான்
நெகிரி செம்பிலான் நகரங்கள்
எசு. பெ. வெங்கடேசுவரன்

எசு. பெ. வெங்கடேசுவரன் (S. P. Venkateshwaran) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். இவர் 2021-ல் நடைபெற்ற தமிழ்நாடு சட்டப்பேரவைத் தேர்தலில் பாட்டாளி மக்கள் கட்சி வேட்பாளராக தர்மபுரில் போட்டியிட்டுத் தேர்ந்தெடுக்கப்பட்டார்.

போட்டியிட்ட தேர்தல்கள்

மேற்கோள்கள் 

பாட்டாளி மக்கள் கட்சி அரசியல்வாதிகள்
வாழும் நபர்கள்
16 ஆவது தமிழ்நாடு சட்டமன்ற உறுப்பினர்கள்
நானோகைலா

நானோகைலா (Nanohyla) என்பது கூர்வாய்த் தவளை (மைக்ரோகைலிடே) குடும்பத்தில் உள்ள தவளைகளின் பேரினமாகும். இந்தப்பேரினத்தின் சிற்றினங்கள் குள்ள-கூர்வாய்த் தவளைகள் என்று அழைக்கப்படுகின்றன. தென்கிழக்கு ஆசியா முழுவதும் வியட்நாம், லாவோஸ், கம்போடியா, தாய்லாந்து, மலேசியா, புரூணை, இந்தோனேசியா மற்றும் பிலிப்பீன்சு ஆகிய நாடுகளில் இந்த பேரினத்தின் சிற்றினங்கள் காணப்படுகின்றன.

வகைப்பாட்டியல் 
நானோகைலாவின் அனைத்து சிற்றினங்களும் முன்பு மைக்ரோகைலாவில் வைக்கப்பட்டன. இருப்பினும், 2021ஆம் ஆண்டு மேற்கொள்ளப்பட்ட ஆய்வில், மைக்ரோகைலா மற்றும் கிளைபோகுளோசசு ஆகியவற்றிலிருந்து நானோகைலா ஒரு தனி பரம்பரையைத் தோற்றுவிக்க உருவவியல் மற்றும் தொகுதிப் பிறப்பு ஆதாரங்களைப் பயன்படுத்தியது.

சிற்றினங்கள் 
நானோகைலாவில் தற்போது ஒன்பது சிற்றினங்கள் உள்ளன. அவை:

 நானோகைலா அனாமென்சிசு  (அன்னம் கோரஸ் தவளை)
 நானோகைலா அனெக்டென்சு  (லாருட் மலை நெல் தவளை)
 நானோகைலா ஆர்போரிகோலா 
 நானோகைலா கோன்ஜியாயோனென்சிசு 
 நானோகைலா மர்மோராட்டா 
 நானோகைலா நானோபோலெக்சா 
 நானோகைலா பெர்பர்வா 
 நானோகைலா பெட்ரிஜெனா 
 நானோகைலா புல்செல்லா

மேற்கோள்கள் 

தவளைகள்
நீர்நில வாழ்வனப் பேரினங்கள்
மீட்சி (தமிழ்நாட்டு சிற்றிதழ்)

மீட்சி என்பது 1980களின் துவக்கத்தில்  இருந்து வெளியான ஒரு  தமிழ்ச் சிற்றிதழ் ஆகும். இதன் ஆசிரியராக பிரம்மராஜன் இருந்தார்.

மீட்சி 1983 ஆண்டில் இருந்து வெளிவந்தது. இது தமிழ்நாட்டில் இருந்து வெளியானது. மீட்சி நவீன ஓவியங்களை அட்டைப் படமாக வெளியிட்டது. இந்த இதழில் சர்வதேசக் கவிஞர்களை அறிமுகம் செய்து கட்டுரைகள் எழுதப்பட்டு, அவர்களின் கவிதைகளும் மொழிபெயர்த்து வெளியிடப்பட்டன. அவற்றில் குறிப்பிடதக்கதாக ஆர்தர் கெஸ்லர் பற்றிய நினைவுகளும் வரலாறு பற்றிய சிந்தனைகளும், ஜோர்ஜ் லூயி போர்ஹே கவிதைகள் எகுதா அமிக்காய் என்ற எபிரேய மொழிக் கவிஞர், அவரது கவிதைகள்; டென்னசி வில்லியம்ஸ் கவிதைகள் போன்றவை ஆகும். டி. எஸ். எலியட்டின் தி வேஸ்ட் லேண்ட் ஐ முழுமையாக மொழிபெயர்த்து பாழ் நிலம் என மீட்சி வெளியிட்டது.

மேலும் ஜோர்ஜ் லூயி போர்கோயின் வாளின் வடிவம், கேப்ரியல் கார்சியா மார்க்வெஸ் எழுதிய செவ்வாய்க்கிழமை மதிய உறக்கம் கதைகளின் மொழிபெயர்ப்பும் மீட்சியில் வந்தன.
வில்லியம் ஃபாக்னர் செவ்வி, ஜோசப் பிராட்ஸ்கி மீதான விசாரனை (லெனின்கிராட் நகரில் நடைபெற்றது), சர்ரியலிசத்தின் கவிதைக் கோட்பாடுகள் இத்தகைய விஷயங்களையும் மீட்சி வெளியிட்டது.

சுய படைப்பான சிறுகதைகளும் கணிசமான அளவில் மீட்சியில் வெளிவந்தன. கோணங்கி, வண்ணதாசன், விமலாதித்த மாமல்லன், சுகுமாரன் ஆகியோரின் வித்தியாசதாக கதைகள் வெளியாயின. நல்ல கவிதைகளையும் மீட்சி வெளியிட்டது.

மீட்சியில் கம்யூனிஸ்டுகளும் கலையும் என்ற தலைப்பில் ஞானி  ஒரு கட்டுரை எழுதியிருக்கிறார். திரைப்படம் பற்றிய கட்டுரைகளும், வண்ணதாசன் சிறுகதைகள், சா. கந்தசாமி புதினங்களுக்கான விமர்சனக் கட்டுரைகளும் மற்றும் பல நூல்கள் பற்றிய விமர்சனங்களும் வந்திருக்கின்றன.

மீட்சியின் 10ஆம் இதழ் இசை சிறப்பிதழ்போல வெளியானது. அந்த இதழில் கர்நாடக இசை விவாதத்திற்கான சில குறிப்புகள் என்ற சிறப்புக் கட்டுரையைக் கொண்டிருந்தது.  இசை— சில அடிப்படை அணுகல்கள் குறித்து பிரம்மராஜன்—சுகுமாரன் ஒரு கட்டுரை எழுதினர். செய்தி என்ற தி. ஜானகிராமனின் இசை சம்பந்தமான ஒரு கதையும், அவருடைய நெகிழ்ச்சி எனும் கட்டுரையும் வெளியாயின.

11ஆம் இதழ் ஆத்மாநாம் நினைவு இதழாக வெளியானது. 12ஆம் இதழ் (1984 அக்டோபர்—நவம்பர் ) ஓராண்டு நிறைவுச் சிறப்பிதழாக வெளியானது. சுந்தர ராமசாமி, வண்ணதாசன், கோணங்கி கதைகள் மற்றும் கவிதைகளும் கட்டுரைகளும் இடம்பெற்றன.

குறிப்புகள் 

தமிழ்நாட்டுத் தமிழ் இதழ்கள்
சிற்றிதழ்கள்
சுழல்: த வோர்டெக்ஸ்

சுழல்: த வோர்டெக்ஸ் என்பது அமேசான் பிரைம்  வீடியோவுக்காக புஷ்கர்-காயத்ரியால் உருவாக்கப்பட்ட தமிழ் மொழி வலைத்தொடர் ஆகும். இந்தி, தெலுங்கு, மலையாளம், கன்னடம், ஆங்கிலம், பிரஞ்சு, ஜெர்மன், இத்தாலியன், ஜப்பானியம், போலிஷ், போர்த்துகீசியம், காஸ்டிலியன் எசுப்பானியம், இலத்தீன் அரபு மற்றும் துருக்கிய மொழிகளில் ஒலிசேர்க்கப்பட்டு துணையுரைகள் மூலம் 30க்கும் மேற்பட்ட மொழிகளில் இத்தொடர் வெளியானது.

முதற்கோள் 
ஓர் இளம்பெண் காணாமல் போவதைத் தொடர்ந்து அச்சிறுநகரத்தில் இரகசியங்கள் பல வெளிவருகின்றன.

நடிகர்கள் 

 துணை ஆய்வாளர் சக்கரவர்த்தியாக (சக்கரை) கதிர்
 நந்தினியாக ஐஸ்வர்யா ராஜேஷ்
 சண்முகமாக ஆர்.பார்த்திபன்
 ஆய்வாளர் ரெஜினா தாமஸாக சிரேயா ரெட்டி
 திரிலோக் வட்டேயாக ஹரிஷ் உத்தமன்
 வடிவேலுவாக பிரேம் குமார்
 குணாவாக இளங்கோ குமாரவேல்
 லக்ஷ்மியாக நிவேதிதா சதீஷ்
 தேவியாக இந்துமதி மணிகண்டன்
 நிலாவாக கோபிகா ரமேஷ்
 செல்வியாக லதா ராவ்
 அதிசயமாக எஃப். ஜே
 முகேஷ் வத்தேவாக யூசஃப் ஹுஸ்ஸெய்ன்
 புஷ்பராஜாக நிதிஷ் வீரா
 கோதன்டராமனாக சந்தான பாரதி
 மனநல மருத்துவராக மேகா ராஜன்
 ஈஷ்வரனாக பழனி முருகன்
 மலராக சௌந்தர்யா
 கனியாக நவ்னீத் கிருஷ்ணன்
 மணியாக யஷ்வந்த் பாபு
 கண்டிபனாக ஜி அஜித் குமார்
 தீனாவாக ஹரீஷ் எஸ். எஸ்.
 அறிவாக ஸசி குமார்
 முத்துவாக அருண் பாண்டியன்
 சுந்தரமாக ப்ரசன்னா பாலச்சந்திரன்
 மருத்துவராக மோனா ககடே

அத்தியாயங்கள்

மேற்கோள்கள் 

அமேசான் பிரைம் வீடியோ அசல் நிகழ்ச்சிகள்
2022 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ் பரபரப்பூட்டும் தொலைக்காட்சி நாடகங்கள்
தமிழ் வலைத் தொடர்கள்
பிரம்மா ஜி

பிரம்மா ஜி (Bramma G) என்பவர் இந்திய திரைப்பட இயக்குநரும் எழுத்தாளரும் பாடலாசிரியரும் ஆவார். இவர் முதன்மையாக தமிழ்த் திரைப்படங்களில் பணிபுரிகிறார்.

தொழில் வாழ்க்கை 
பிரம்மா தேசிய விருது பெற்ற இந்திய திரைப்பட இயக்குநரும் திரைக்கதை ஆசிரியரும் ஆவார்.

இவருடைய குற்றம் கடிதல் எனும் திரைப்படம் சிறந்த தமிழ்த் திரைப்படத்துக்கான தேசிய விருதைப் பெற்ற 62 ஆவது திரைப்படம் ஆனது. நடிகர் சூரியாவின் 2டி என்டர்டெய்ன்மன்ட் தயாரித்து, ஜோதிகாவை முக்கிய நடிகராகக் கொண்டு இரண்டாவதாக இவர் இயக்கிய மகளிர் மட்டும் திரைப்படம் என்பதும் நன்கு வரவேற்கப்பட்ட வெற்றிப்படம் ஆகும்.

இவர் சுழல் என்ற வலைத்தொடரிலும் பங்காற்றினார்.

திரைப்படப் பட்டியல்

வலைத் தொடர்

மேற்கோள்கள்

வெளி இணைப்புகள் 

வாழும் நபர்கள்
தமிழ்த் திரைப்பட இயக்குநர்கள்
சுமாத்திர கேளையாடு

சுமாத்திர கேளையாடு (Sumatran muntjac)(முண்டியாகசு முண்ட்ஜேக் மோண்டானசு) என்பது மான் குடும்பத்தில் உள்ள இந்திய கேளையாடின் ஒரு கிளையினமாகும். இது ஒரு பெரிய நாயின் அளவில் இருக்கும். இது 1914ஆம் ஆண்டு கண்டுபிடிக்கப்பட்டது. ஆனால் 2002ஆம் ஆண்டு இந்தோனேசியாவின் சுமத்ராவில் உள்ள கெரின்சி செப்லாட் தேசிய பூங்காவில் வேட்டைக்காரர் ஒருவரால் கண்டுபிடிக்கப்படும் வரை 1930ஆம் ஆண்டு முதல் காணப்படவில்லை. சுமாத்திர கேளையாடு 2008-ல் பன்னாட்டு இயற்கைப் பாதுகாப்புச் சங்கத்தின் செம்பட்டியலில் சேர்க்கப்பட்டது. ஆனால் வகைபிரித்தல் சிக்கல்கள் இன்னும் தீர்க்கப்படாததால் தரவுகள் போதாது எனப் பட்டியலிடப்பட்டது. (இது ஒரு தனித்துவமான சிற்றினமாகக் கருதப்படுகிறது. மு. மோண்டானசு அல்லது துணையினம் மு. முண்ட்ஜேக் மோண்டானசு). இந்த சிற்றினத்தின் பரவல் நிச்சயமற்றதாகவும் பரிந்துரைக்கப்பட்டதை விட விரிவானதாக இருக்கலாம்.

மேற்கோள்கள் 

இந்தோனேசியப் பாலூட்டிகள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
கேளையாடு
இம்கோதெப்

இம்கோதெப் (Imhotep)கிமு 27வது நூற்றாண்டில்,  பண்டைய எகிப்தின் துவக்க கால அரசமரபின் மூன்றாம் வம்சத்தை நிறுவிய பார்வோன் ஜோசெரின் தலைமை  அமைச்சர் ஆவார். மேலும் ஹெல்லியோபோலிஸ் நகர சூரியக் கடவுளான இராவின் தலைமைப் பூசாரியான இவர்   ஜோசெர் பிரமிடின் தலைமை கட்டிடக் கலைஞர் ஆவார். தாலமி வம்ச காலத்தில் இம்கோதெப் மருத்துவக் கடவுளாகவும் கொண்டாடப்பட்டார்.

மேற்கோள்கள்

மேலும் படிக்க

வெளி இணைப்புகள்

 

பண்டைய எகிப்து
பண்டைய எகிப்தியர்கள்
எகிப்தின் மூன்றாம் வம்சம்
அம்பாங்கான்

அம்பாங்கான் (ஆங்கிலம்: Ampangan; மலாய் மொழி: Ampangan அல்லது Mukim Ampangan) என்பது மலேசியா, நெகிரி செம்பிலான் மாநிலத்தின், சிரம்பான் மாவட்டத்தில், சிரம்பான் மாநகருக்கு மிக அருகாமையில் அமைந்து உள்ள ஒரு நகரம்.

இந்த நகரம் சிரம்பான் நகருக்கு மிக அண்மையில் அமைந்து இருப்பதால் நாகரிகத்தின் வளர்ச்சித் தாக்கங்களை இந்த அம்பாங்கான் நகரிலும் காண முடிகின்றது. அந்த வகையில் அம்பாங்கான் நகரைத் தனி நகரமாக பார்க்க இயலாது. சிரம்பான் நகரின் துணை நகரம் என்று சொல்லும் அளவிற்கு நன்கு வளர்ச்சி பெற்று வருகிறது.

பொது

அம்பாங்கான் என்பது ஒரு மலாய்ச் சொல். "எம்பாங்கன்" மலாய் மொழி: Empangan) என்பதில் இருந்து உருவாகி இருக்கலாம் என்று நம்பப் படுகிறது. எம்பாங் (Empang) என்பது ஒரு மலாய்ச் சொல். அணை என்று பொருள்.

போக்குவரத்து
Jalan Jelebu Jkr-ft86.png

அம்பாங்கான் நகரத்தின் வடக்கு முனையில் செலுபு சாலை ; தெற்கு முனையில் சிரம்பான் - கோலா பிலா சாலை  ஆகிய சாலைகள், இந்த நகரத்திற்குச் சேவை செய்யும் முக்கியச் சாலைகளாக விளங்குகின்றன.

லெக்காஸ் நெடுஞ்சாலை (LEKAS) (EXIT 2106) அம்பாங்கானில் இருந்து வெளியேறுவதற்கான முதன்மைச் சாலையாக விளங்குகிறது.

மேற்கோள்

வெளி இணைப்புகள்
 KOD PENCAMAN LOT TANAH – Unique Parcel Identifier : UPI 

மலேசிய நகரங்கள்
நெகிரி செம்பிலான்
நெகிரி செம்பிலான் நகரங்கள்
மலேசிய கூட்டரசு சாலை 3

மலேசிய கூட்டரசு சாலை 3 அல்லது கூட்டரசு சாலை 3 (மலேசியா) (ஆங்கிலம்: Malaysia Federal Route 3 அல்லது Federal Route 3; மலாய்: Laluan Persekutuan Malaysia 3 அல்லது Jalan Persekutuan 3) என்பது மலேசிய தீபகற்பத்தின் கிழக்கு கடற்கரையில் இயங்கும் ஒரு முக்கிய மலேசிய கூட்டரசு சாலை அமைப்பாகும். 

 நீளம் கொண்ட இந்தச் சாலை (தாய்லாந்து] எல்லைப் பகுதியின் கிளாந்தான், ரந்தாவ் பாஞ்சாங் நகரத்தில் தொடங்கி ஜொகூர் மாநிலத்தின் ஜொகூர் பாரு நகரம் வரை தொடர்கிறது.

இந்த நெடுஞ்சாலையின் இருபுறத்திலும் உள்ள இயற்கைக் காட்சிகள் காரணமாக, இந்தச் சாலை மலேசியா மற்றும் ஆசியாவின் சிறந்த கடற்கரைச் நெடுஞ்சாலைகளில் ஒன்றாகத் தேர்வு செய்யப்பட்டு உள்ளது. தவிர இந்தச் சாலை ஆசியாவின் முதல் 10 கடலோர நெடுஞ்சாலைகளில் ஒன்றாக பெயரிடப்பட்டுள்ளது.

பின்னணி

கூட்டரசு சாலை 3, (Federal Route 3)  தீபகற்ப மலேசியாவில் உள்ள மூன்று வடக்கு - தெற்கு கூட்டரசு நெடுஞ்சாலைகளில் முதுகெலும்பு போன்ற நெடுஞ்சாலையாகும். மற்ற இரண்டு நெடுஞ்சாலைகள் கூட்டரசு சாலை 1 (Federal Route 1); கூட்டரசு சாலை 5 (Federal Route 5) ஆகும்.

கூட்டரசு சாலை 3, ஜொகூர் பாரு சந்திப்பில் பிரிக்கப்பட்ட நெடுஞ்சாலையாகத் தொடங்குகிறது. மத்திய தீபகற்ப மலேசியாவின் முக்கிய நெடுஞ்சாலையான கூட்டரசு சாலை 1-இல் அதன் முதல் கிலோமீட்டரில் இணைகிறது. 

பின்னர் கோத்தா திங்கி நகரில் இருந்து பெக்கான் வரை இரு பெரும் நெடுஞ்சாலைகளாக மாறுகிறது. மெர்சிங் நகரில் கடலோர நெடுஞ்சாலையாக மாறத் தொடங்குகிறது. பெக்கான் நகரில், பகாங் ஆற்றைக் கடந்து, குவாந்தான் வரை பிரிக்கப்பட்ட நெடுஞ்சாலையாக செல்கிறது.

மேற்கோள்கள்

மேலும் காண்க
 'கூட்டரசு சாலை 1 (மலேசியா)
 கூட்டரசு சாலை 2 (மலேசியா)
 வடக்கு-தெற்கு விரைவுசாலை (மலேசியா)

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
மலேசிய கூட்டரசு சாலை 4

மலேசிய கூட்டரசு சாலை 4 அல்லது கூட்டரசு சாலை 4 (மலேசியா) (ஆங்கிலம்: Malaysia Federal Route 4 அல்லது Federal Route 4; மலாய்: Laluan Persekutuan Malaysia 4 அல்லது Jalan Persekutuan 4) என்பது மலாயா தீபகற்பத்தின் வடக்குப் பகுதியில் இயங்கும் முக்கியமான மலேசியக் கூட்டரசு சாலை அமைப்பாகும். மலேசியாவின் நீண்ட சாலைகளில் இந்தச் சாலையும் ஒன்றாகும்.

 நீளம் கொண்ட இந்தச் சாலை பினாங்கு பட்டர்வொர்த் நகரத்தையும் கிளாந்தான் பாசிர் பூத்தே நகரத்தையும் இணைக்கின்றது. அத்துடன் இந்த நெடுஞ்சாலை தாய்லாந்தின் எல்லைக்கு அருகில் சென்று புக்கிட் பூங்கா குடிநுழைவு வளாகத்தையும் (Jalan Kompleks CIQ Bukit Bunga) சந்திக்கின்றது.

பின்னணி

இந்தச் சாலை பேராக் மாநிலத்தின் கிரிக் நகரில் தொடங்குகிறது. கிரிக் நகரத்தின் முதல் கிலோமீட்டரில், மலேசிய கூட்டரசு சாலை 76 உடன் இணைகிறது. 

பின்னர் மலேசிய கிழக்கு-மேற்கு நெடுஞ்சாலை வழியாக, கோலா ரூய் (Kuala Rui), தெமாங்கோர் பாலம் (Lake Temenggor Bridge), பண்டிங் தீவு (Banding Island), பெலும் வனப் பாதுகாப்பகம் (Belum Forest Reserve), ஆயர் பானுன் (Air Banun), பெர்காவ் ஏரி (Lake Pergau) ஆகிய இடங்களைக் கடந்து இறுதியாக கிளாந்தான், ஜெலி நகரை அடைகிறது.

பின்னர் ஜெலியில் இருந்து தானா மேரா, மாச்சாங் நோக்கித் தொடர்கிறது. இறுதியாக பாசிர் பூத்தே நகரில், மலேசிய கூட்டரசு சாலை 3-ஐ  சந்திக்கிறது.

வரலாறு

மேற்கோள்கள்

மேலும் காண்க
 மலேசிய கூட்டரசு சாலை 1
 மலேசிய கூட்டரசு சாலை 2
 மலேசிய கூட்டரசு சாலை 3
 வடக்கு-தெற்கு விரைவுசாலை (மலேசியா)

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
சோப்ரா

சோப்ரா (Chopra) என்பது காத்ரி இந்து மற்றும் சீக்கிய குடும்பப்பெயர். பஞ்சாபி காத்ரிகள் மற்றும் ராம்கர்ஹியா சீக்கியர்கள் சோப்ரா என்ற குலங்களைக் கொண்ட சமூகங்களில் உள்ளவர்கள் அடங்குவர். இவர்கள் தவான், கக்கர், கபூர், கன்னா, மெஹ்ரா, மல்ஹோத்ரா, சேகல், சேத், டாண்டன், தல்வார் மற்றும் வோஹ்ரா ஆகிய குலங்களை உள்ளடக்கிய காத்ரிகளின் பாரஹ்-கர்/பஹ்ரி துணைச் சாதியைச் சேர்ந்தவர்கள் ஆவர். 

கஜினியின் சுல்தான் மஹ்மூத்துடனான போரில் கொல்லப்பட்ட "சௌபத் ராய்" என்ற ஒருவரிடமிருந்து இக்குலமானது தோன்றியதாக கூறுகிறது. இவர் இறப்பதற்கு முன் பிறந்த இவரது சந்ததியினர் தங்கள் மூதாதையரின் பெயரைப் பெற்றனர், எனவே சோப்ரா என்று அழைக்கப்பட்டனர். 

திவான் முல்ராஜ் மற்றும் திவான் சவான் மால் ஆகியோர் சோப்ரா காத்ரி குடும்பத்தைச் சேர்ந்தவர்கள். சீக்கியப் பேரரசின் மகாராஜா ரஞ்சித் சிங்கின் கீழ் இராணுவத் தளபதிகளாகப் பணியாற்றினர். 2வது ஆங்கிலோ-சீக்கியப் போருக்கு வழிவகுத்த ஆங்கிலேயருக்கு எதிராக முல்ராஜ் கிளர்ச்சி செய்ததாக அறியப்பட்டபோது, ஆப்கானித்தான் ஆட்சியிலிருந்து முல்தானைக் கைப்பற்றியதற்காக சவான் மல் சோப்ரா புகழ்பெற்றார். சோப்ராக்களின் மூதாதையர்கள் சூதாட்ட வல்லுநர்கள். இதனால் இவர்கள் நள மகாராஜாவின் அவதாரம் என்று அழைக்கப்பட்டனர்.

இவர்கள் குஜ்ரன்வாலா, அமிருதசரசு, லாகூர் போன்றவற்றை உள்ளடக்கிய இந்தியா மற்றும் பாக்கித்தானின் நவீன கால நாடுகளான பஞ்சாபின் மஜா பகுதியில் குவிந்தனர். சைபுதீன் கிட்ச்லேவுடன் ஆங்கிலேயர்களால் கைது செய்யப்பட்ட குஜ்ரன்வாலாவைச் சேர்ந்த ஒரு முக்கிய சுதந்திரப் போராட்ட வீரர் சத்யபால் ஒரு சோப்ரா காத்ரி ஆவார். பஞ்சாப் கேசரியின் நிறுவனரும், சுதந்திரப் போராட்ட வீரருமான லாலா ஜகத் நரேன் சோப்ரா குடும்பத்தைச் சேர்ந்தவர். கவி தாஹிகன் தொழில் ரீதியாக ஒரு சிப்பாய் ஆவார். இவர் குரு கோவிந்த் சிங்கின் 52 கவிஞர்கள்/எழுத்தாளர்களில் ஒருவராகவும் பணியாற்றினார். இவர் குசராத் மாவட்டத்தின் ஜலால்பூர் நகரத்தைச் சேர்ந்த சோப்ரா குடும்பத்தைச் சேர்ந்தவர்.

மேற்கோள்கள்

மரபுகள்
வீட்ல விசேஷம்

வீட்ல விசேஷம் (Veetla Vishesham) என்பது ஆர்.ஜே. பாலாஜி மற்றும் என்.ஜே. சரவணன் இயக்கிய 2022 இந்திய தமிழ் மொழி நகைச்சுவை நாடகத் திரைப்படமாகும். இது பதாய் ஹோ என்னும் 2018 இந்தித் திரைப்படத்தின் மறு ஆக்கம் ஆகும். இத்திரைப்படம் ஜீ ஸ்டூடியோஸ், பேவியூ ப்ராஜெக்ட்ஸ் எல்.எல்.பி மற்றும் ரோமியோ பிக்ச்சர்ஸுடன் இணைந்து போனே கப்பூரால் தயாரிக்கப்பட்டது.

2022 ஆம் ஆண்டு சூன் மாதம்  17 அன்று திரையரங்குகளில் வெளியாகி விமர்சகர்கள் மற்றும் பார்வையாளர்களிடமிருந்து நேர்மறை மதிப்பாய்வுகளைப் பெற்றுள்ளது. நடிகர்களின் நடிப்பு, கதை மற்றும் முதன்மை முன்னணிகளின் நேரத்துக்கேற்ற நகைச்சுவைக்காகப் பாராட்டப்பட்டு வணிக வெற்றி அடைந்தது.

நடிகர்கள் 
 உன்னி மற்றும் கிருஷ்ணவேணியின் மூத்த மகனான இளங்கோவாக ஆர்.ஜே. பாலாஜி
 கிருஷ்ணவேணியின் கணவனான உன்னி எனும் உன்னிக்கிருஷ்ணனாக சத்யராஜ்
 உன்னியின் மனைவி கிருஷ்ணவேணியாக ஊர்வசி
 இளங்கோவின் காதல் ஆர்வம் சௌமியாவாக அபர்ணா பாலமுரளி
 உன்னியின் தாயாக கே.பி.ஏ.சி. லலிதா
 சௌமியாவின் தாயாக பவித்திரா லோக்கேஷ்
 உன்னி மற்றும் கிருஷ்ணவேணியின் இளைய மகனான அநி எனும் அநிருத்தாக விஸ்வேஷ்
 இளங்கோவின் உறவுமுறை சகோதரியான ஷாலு எனும் ஷாலினியாக ஷிவானி நாராயணன்
 ஷாலுவின் தாய் மற்றும் உன்னியின் கொழுந்தியாக சீமா
 உன்னியின் அக்காவாக ரமா
 உன்னியின் அண்டை வீட்டாரான தீபாவாக தீபா
 மருத்துவராக ஜார்ஜ் மரியன்
 சௌமியாவின் பள்ளி ஆசிரியராகக் கவிதாலயா கிருஷ்ணன்
 உன்னியின் அண்டை வீட்டாரான தனமாக நக்கலைட்ஸ் தனம்
 கௌரவத் தோற்றத்தில் யோகி பாபு

இசை 
இசை உரிமைகளை ஜீ மியூசிக் கம்பனி பெற்றுள்ளது. திரைப்படத்தின் இசை கிரிஷ் கோபாலகிருஷ்ணனால் இசையமைக்கப்பட்டது மற்றும் பாடல் வரிகள் பா. விஜயால் எழுதப்பட்டது.

மேற்கோள்கள்

வெளி இணைப்புகள் 

2022 தமிழ்த் திரைப்படங்கள்
இந்தியத் தமிழ்த் திரைப்படங்கள்
பாசிர் பூத்தே மாவட்டம்

பாசிர் பூத்தே மாவட்டம் (மலாய் மொழி: Jajahan Pasir Puteh; ஆங்கிலம்: Pasir Puteh District; சீனம்: 巴西富地县; ஜாவி: ڤاسير ڤوتيه‎‎;) என்பது மலேசியா, கிளாந்தான் மாநிலத்தில் உள்ள ஒரு மாவட்டம். பாசிர் பூத்தே எனும் பெயரில் ஒரு நகரமும் உள்ளது. மலேசிய மக்களவைத் தொகுதியின் பெயரும் பாசிர் பூத்தே. 

கிளாந்தான் மாநிலத் தலைநகர் கோத்தா பாருவின் தெற்கே சுமார் 30 கி.மீ. தொலைவில் செமாராக் ஆற்றின் (Semerak River) கரையில் பாசிர் பூத்தே நகரம் அமைந்துள்ளது. அதே சமயத்தில் பாசிர் பூத்தே மாவட்டம் திராங்கானு மாநிலத்தின் தென்கிழக்கில் எல்லையாக உள்ளது.

வரலாறு

இந்த நகரம் பாசிர் பூத்தே என்று அழைக்கப் படுவதற்கு முன்பு, பங்காலான் லிம்போங்கான் (Pangkalan Limbungan) என்று அழைக்கப்பட்டது. கிளாந்தான் சுல்தான் நான்காம் முகமது (Sultan Muhammad IV) இங்கு வருகை தந்த பிறகு, பாசிர் பூத்தே நகரம் அதன் பெயரைப் பெற்றது. 

செமாராக் ஆற்றின் கரையோரங்களில் பளபளக்கும் வெண்மணலைப் பார்த்து சுல்தான் முகம்மது ஈர்க்கப் பட்டார். 1911-ஆம் ஆண்டில், சுல்தான் இந்த இடத்தின் பெயரை பாசிர் பூத்தே என்று அறிவித்தார். பாசீர் பூத்தே என்பது ஒரு மலாய்ச் சொல். வெள்ளை மணல் என்று பொருள்.

மக்கள் தொகையியல்

2020-ஆம் ஆண்டு புள்ளி விவரங்களின்படி பாசிர் பூத்தே மாவட்டத்தின் மக்கள்தொகை 136157. பெரும்பான்மையினர் கிளாந்தான் மலாய் மக்கள்.

மேற்கோள்கள்

கிளாந்தான்
மலேசியாவின் மாவட்டங்கள்‎‎
கிளாந்தான் மாவட்டங்கள்
மலேசிய கூட்டரசு சாலை 5

மலேசிய கூட்டரசு சாலை 5 அல்லது கூட்டரசு சாலை 5 (மலேசியா) (ஆங்கிலம்: Malaysia Federal Route 5 அல்லது Federal Route 5; மலாய்: Laluan Persekutuan Malaysia 5 அல்லது Jalan Persekutuan 5) என்பது மலேசிய தீபகற்பத்தின் மேற்குக் கரைப் பகுதியில் இயங்கும் முக்கியமான மலேசியக் கூட்டரசு சாலை அமைப்பாகும். மிக முக்கியமான நெடுஞ்சாலை. மலேசியாவில் உருவாக்கப்பட்ட மிகப் பழைமையான சாலைகளில் ஒன்றாகும். 

 நீளம் கொண்ட இந்தக் கூட்டரசு நெடுஞ்சாலையானது, வடக்கில் பேராக் ஜெலாப்பாங் நகர்ப் பகுதியில் தொடங்கி தெற்கில் ஜொகூர், சுகூடாய் (Skudai) வரை செல்கிறது.

பின்னணி

கூட்டரசு சாலை 5, (Federal Route 5)  தீபகற்ப மலேசியாவில் உள்ள மூன்று வடக்கு - தெற்கு கூட்டரசு நெடுஞ்சாலைகளில் முதுகெலும்பு போன்ற நெடுஞ்சாலையாகும். மற்ற இரண்டு நெடுஞ்சாலைகள் கூட்டரசு சாலை 1 (Federal Route 1); கூட்டரசு சாலை 3 (Federal Route 3) ஆகும். 

அந்த மூன்று வடக்கு - தெற்கு கூட்டரசு நெடுஞ்சாலைகளில் கூட்டரசு சாலை 5 மிகக் குறுகியதாகும். பொதுவாக, கூட்டரசு சாலை 5, பெரும்பாலும் தீபகற்ப மலேசியாவின் மேற்குக் கடற்கரையை ஒட்டியே செல்கிறது.

0 கி.மீ. அடையாளக் கல்தூண்

கூட்டரசு சாலை 5-இன் 0 கி.மீ. (Kilometre Zero) அடையாளக் கல்தூண், ஜொகூர் சுகூடாய், நகரில் அமைந்துள்ளது. அங்கு இந்தக் கூட்டரசு சாலை 5; மலேசிய கூட்டரசு சாலை 1-இல் இருந்து பிரிகிறது.

[[[மலேசிய கூட்டரசு சாலை 1]] (Malaysia Federal Route 1) என்பது தீபகற்ப மலேசியாவின் மிக மிக முக்கியமான சாலை ஆகும். மலேசியாவில் அமைக்கப்பட்ட முதலாவது சாலையாகும். அதனால்தான் அதற்கு மலேசிய கூட்டரசு சாலை 1 என்று பெயர் வைத்து இருக்கிறார்கள்.

சுகூடாய்–பொந்தியான் நெடுஞ்சாலை

கூட்டரசு சாலை 5 முதலில்; சுகூடாய்–பொந்தியான் நெடுஞ்சாலை (Skudai–Pontian Highway) எனத் தொடங்குகிறது. பொந்தியான் கிச்சில் (Pontian Kechil) நகரத்தில் தொடங்கி, தீபகற்ப மலேசியாவின் முக்கிய மேற்கு கடற்கரை பொதுச் சாலையாக (Main West Coastal Trunk Road of Peninsular Malaysia) மாறுகிறது.

கூட்டரசு சாலை 5 முதலில்; சுகூடாய்–பொந்தியான் நெடுஞ்சாலை (Skudai–Pontian Highway) எனத் தொடங்குகிறது. பொந்தியான் கிச்சில் (Pontian Kechil) நகரத்தில் தொடங்கி, தீபகற்ப மலேசியாவின் முக்கிய மேற்கு கடற்கரை பொதுச் சாலையாக (Main West Coastal Trunk Road of Peninsular Malaysia) மாறுகிறது.

பத்து பகாட் நகரத்தில், இந்தக் கூட்டரசு சாலை 5, பத்து பகாட்–குளுவாங் சாலை-இன் (Batu Bahat–Kluang Road) ஒரு பகுதியாகும். பாரிட் ஜாவா கிராமப்புறப் பகுதியில் பிரிந்து மூவார் நகரத்தை நோக்கிச் செல்கிறது.

மலாக்கா செமாபோக் - ஈப்போ ஜெலாப்பாங் வரையிலான நகரங்கள்

 செமாபோக், மலாக்கா 
 மலாக்கா 
 போர்டிக்சன் 
 லுக்குட் 
 சிப்பாங் 
 மோரிப் 
 பந்திங் 
 கிள்ளான்
 தெலுக் இந்தான்
 சித்தியவான்
 ஈப்போ
 ஜெலாப்பாங்

வரலாறு

காட்சியகம்

மேலும் காண்க
 மலேசிய கூட்டரசு சாலை 1
 மலேசிய கூட்டரசு சாலை 2
 மலேசிய கூட்டரசு சாலை 3
 மலேசிய கூட்டரசு சாலை 4

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
பெஸ்டி

பெஸ்டி (Bestie) என்பது 2022-இல் டாக்டர். ஆர். சாரதி ராஜா தயாரிப்பில் இயக்குநர் ரங்கா எழுதி இயக்கிய இந்தியத் தமிழ் மொழி திகில் திரைப்படமாகும். இப்படத்தில் யாசிகா ஆனந்த் மற்றும் அசோக் குமார் ஆகியோர் முக்கிய கதாபாத்திரங்களில் நடித்துள்ளனர். லொள்ளு சபா மாறன், லொள்ளு சபா சேசு, வாசு விக்ரம் ஆகியோர் துணை கதாபாத்திரங்களில் நடித்துள்ளனர்.

கதைச்சுருக்கம்
காதலர்களான அசோக் மற்றும் யாஷிகா விடுமுறைக்கு செல்ல முடிவு செய்து, அவர்கள் ஒரு பண்ணை வீட்டில் தங்க சென்றனர். அவர்கள் அந்நியர்களை சந்தித்தனர், காதலர்கள் இருவருக்கும் குழப்பமான விஷயங்கள் நடந்தன. யாஷிகாவும் அவரது குடும்ப உறுப்பினர்களும் அதைச் செய்ததுதான் அசோக்கிற்கு மிகவும் ஏமாற்றம். அந்நியர்கள் யாஷிகாவின் குடும்ப உறுப்பினர்கள், அவர்கள் யாஷிகாவின் சகோதரி பிரியங்காவை கற்பழித்ததால் அசோக்கையும் அவரது நண்பர்களையும் பழிவாங்க திட்டமிட்டனர். அவர்களின் திட்டத்தின்படி, யாஷிகாவும் அவரது குடும்பத்தினரும் அசோக் மற்றும் அவரது நண்பர்களைக் கொன்றனர்.

நடிகர்கள்

இசை 
பாடல் வரிகளை எழுதியவர் விவேக் மற்றும் வேணுஜி. இத்திரைப்படத்திற்கு ஜே. வி. இசையமைத்துள்ளார்.

தயாரிப்பு 
டாக்டர். ஆர். சாரதி ராஜா, ஆர்.எஸ்.சினிமா என்ற பட நிறுவனத்தின் மூலம் இத்திரைப்படத்தினை தயாரித்துள்ளார். இத்திரைப்படத்தினை ரங்கா எழுதி, இயக்கியுள்ளார்.

திரைப்பட வெளியீடு 
8 ஜூலை 2022-ல் படம் திரையரங்குகளில் வெளியிடப்பட்டது.

மேற்கோள்கள்

வெளி இணைப்புகள்

2022 தமிழ்த் திரைப்படங்கள்
இந்தியத் தமிழ்த் திரைப்படங்கள்
எஸ். ஏ. சின்னராசு

எஸ். ஏ. சின்னராசு (S. A. Chinnaraju)(பிறப்பு அக்டோபர் 15, 1948) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் தர்மபுரி மாவட்டம் அரூரைச் சார்ந்தவர். சேலம் நகராட்சிப் பள்ளியில் படித்த இவர், சென்னை பச்சையப்பா கல்லூரியிலும் ஸ்டான்லி மருத்துவக் கல்லூரியிலும் கல்லூரி படிப்பினை பயின்றுள்ளார். மருத்துவரான இவர், மருத்துவத் துறையில் 7 ஆண்டுகள் பணியாற்றியுள்ளார். சின்னராசு,திராவிட முன்னேற்றக் கழக உறுப்பினர் ஆவார். சின்னராசு 1971ஆம் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக அரூர் சட்டமன்றத் தொகுதியில் போட்டியிட்டு தமிழ்நாடு சட்டப்பேரவை உறுப்பினர் ஆனார்.

மேற்கோள்கள்

1948 பிறப்புகள்
திராவிட முன்னேற்றக் கழக சட்டமன்ற உறுப்பினர்கள்
5 ஆவது தமிழ்நாடு சட்டமன்ற உறுப்பினர்கள்
பிராங்கு மெக்குலின்

பிரான்சிசு யாக்கோபு மெக்லின் (Francis James McLynn) என்பவர் ஒரு பிரித்தானிய நூலாசிரியர், சுயசரிதையாளர், வரலாற்றாசிரியர் மற்றும் பத்திரிகையாளர் ஆவார். இவர் செங்கிஸ் கான், பிரான்சின் முதலாம் நெப்போலியன், ஆர். எல். இசுட்டீவன்சன் மற்றும் கார்ல் யுங்கு ஆகியோரின் சுயசரிதைகளை எழுதியுள்ளார்.

எழுதிய நூல்கள் 

 செங்கிஸ் கான்: உலகை வென்ற மனிதன் (2015)
 நெப்போலியன்: ஒரு சுயசரிதை (1997)
 இராபர்ட் லூயிசு இசுட்டீவன்சன்: ஒரு சுயசரிதை (1994)
 கார்ல் குசுத்தாவ் யுங்கு: ஒரு சுயசரிதை (1997)

உசாத்துணை 

1941 பிறப்புகள்
வாழும் நபர்கள்
பிரித்தானிய வரலாற்றாளர்கள்
மங்கோலியப் பாட வரலாற்றாளர்கள்